Diari Oficial de la Generalitat Valenciana


Sumari del DOGV 5060, del 29-07-2005 (2005/8345)

Resolució de 8 de juliol de 2005, del director general de Recursos Humans de la Conselleria de Sanitat, per la qual s'executa la Sentència ferma 161/2005 del Jutjat Contenciós Administratiu número Set de València, i per la qual es modifica la Resolució de 2 de juliol de 2004, per la qual es declara en expectativa de destinació els aspirants que han superat el concurs-oposició del procés extraordinari de consolidació d'ocupació per a selecció i provisió de places de tècnic especialista de laboratori.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5060

Data del DOGV
:   29-07-2005

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2005/8345


Organisme emissor
:   Conselleria de Sanitat

Tipus de document
:   Anunci

Resolució de 8 de juliol de 2005, del director general de Recursos Humans de la Conselleria de Sanitat, per la qual s'executa la Sentència ferma 161/2005 del Jutjat Contenciós Administratiu número Set de València, i per la qual es modifica la Resolució de 2 de juliol de 2004, per la qual es declara en expectativa de destinació els aspirants que han superat el concurs-oposició del procés extraordinari de consolidació d'ocupació per a selecció i provisió de places de tècnic especialista de laboratori. [2005/X8345]
  
En execució de la sentència ferma 161/2005 del Jutjat Contenciós Administratiu número Set de València, de data a 28 d'abril de 2005, dictada en procediment abreujat 507/04, per la qual s'estima el recurs interposat per Rosario Mas Izquierdo, contra la Resolució de 18 de maig de 2004, de la Direcció General de Recursos Humans de la Conselleria de Sanitat, per la qual es fan públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places de tècnic especialista de laboratori en institucions sanitàries dependents de la Conselleria de Sanitat, la qual s'anul·la per no ser ajustada a dret i es reconeix el dret de la senyora Mas Izquierdo que se li valoren els mèrits aportats i a modificar en conseqüència la qualificació final obtinguda i a ocupar la plaça que d'acord amb això corresponga.
  
Vista l'Orde de 14 de març de 2002, de la Conselleria de Sanitat, per la qual es convoca procés extraordinari de consolidació d'ocupació per a la selecció i provisió de places de tècnic especialista de laboratori en les institucions sanitàries dependents de la Conselleria de Sanitat, per la qual es convoquen 86 places de l'esmentada categoria.
  
Vista la valoració dels mèrits de Rosario Mas Izquierdo efectuada pel tribunal del procés extraordinari de consolidació d'ocupació per a la selecció i provisió de places de tècnics especialistes de laboratori en execució de la Sentència 161/04, per la qual s'atorga a la interessada una puntuació total de barem de 45,85 punts que mes els 85,00 d'examen totalitzen 130, 85 punts.
  
Vista la Resolució de 16 de juny del 2005 del director general de Recursos Humans per la qual es modifica la resolució de 18 de maig del 2004, per la qual es fan públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places de tècnic especialista de laboratori en les institucions sanitàries dependents de la Conselleria de Sanitat.
  
Vista la Resolució de 18 de maig de 2004, del director general de Recursos Humans per la qual es declara en situació d'expectativa de destinació els aspirants que han superat el concurs-oposició del procés extraordinari de consolidació d'ocupació per a la selecció i provisió de places de tècnic especialista de laboratori.
  
Vista la Resolució de 9 de febrer del 2005 de la Direcció General de Recursos Humans per la qual s'inicia la fase de provisió del procés extraordinari de consolidació d'ocupació per a la selecció i provisió de places de tècnic especialista de laboratori en les institucions sanitàries dependents de la Conselleria de Sanitat.
  
Atés el que disposen els articles 118 de la Constitució Espanyola i 18 de la Llei Orgànica del Poder Judicial, segons les quals és obligatori complir les sentències en els seus propis termes; fent ús de les competències que s'atorguen en l'article nou dels Estatuts de l'Agència Valenciana de Salut, aprovats pel Decret 25/2005, de 4 de febrer, del Consell de la Generalitat, resolc:
  
Primer. Modificar la Resolució de 2 de juliol de 2004, del director general de Recursos Humans per la qual es declara en situació d'expectativa de destinació els aspirants que han superat el concurs-oposició del procés extraordinari de consolidació d'ocupació per a la selecció i provisió de places de tècnic especialista de laboratori dependents de la Conselleria de Sanitat, en la qual s'ha d'incloure Rosario Mas Izquierdo amb una qualificació de 130,85 punts, i excloure Inmaculada Murcia Martínez.
  
Segon. Obrir novament el termini de quinze dies hàbils, comptats a partir de l'endemà de la publicació d'esta resolució en el Diari Oficial de la Generalitat Valenciana per a la participació en la convocatòria de provisió publicada per Resolució de 9 de febrer del 2005, publicada en el Diari Oficial de la Generalitat Valenciana núm. 4.973, de 29.03.2005 i segons les seues bases.
  
Tercer. Donar per executada la sentència ferma número 161/05 del Jutjat Contenciós Administratiu número Set de València.
  
Contra la present resolució es podrà interposar incident d'execució de sentència davant del del Jutjat Contenciós Administratiu núm. Set de València, segons que disposa l'article 109 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a comptar de l'endemà d'aquell en què tinga lloc la publicació de la present resolució.